Postmodernisteja on syytetty vaikka mistä, myös terrorismista. Mutta he eivät aloittaneet totuuden jälkeistä aikaa, he vain ensimmäisenä ymmärsivät sen alkaneen.

Helsingissä marssittiin 22. huhtikuuta faktojen puolesta.

Se kuulostaa oudolta. Mutta outoja ovat ajatkin. Yli kuudessasadassa kaupungissa järjestetty Tiedemarssi oli juuri nyt tärkeä ja tarpeellinen kannanotto.

Kun poliitikot ja kansalaiset sanovat, että olennaista ei ole miten asiat ovat, vaan miten asiat koetaan, jonkun täytyy puhua totuuden puolesta.